वहां से वापस आने के लिये कोई सुविधा नहीं थी। मुझे इतना बताया कि किस तरफ से, मुझे टैक्सी मिल सकती है। मैं मुन्ने को गोद में लिये लगभग२-३ किलोमीटर उठा कर गया वहां पर एक तीन व्हीलर मिला। उसने अस्पताल तक ले जाने में, असमर्थता बताई, क्योंकि मुम्बई के अन्दर तीन व्हीलर चलाने की मनाही थी पर वह वहां तक ले गया जहां मुझे टैक्सी मिल सकती थी - शायद वह जगह बान्द्रा थी। वहां से मैंने टैक्सी पकड़ी और अपनी चाची के अस्पताल पहुंचा।